An arallelezh n'eus ket ur vojenn anezhi. Er c'hontrol, evel ma lavar Paul Ricoeur : "perzhek eo e keal liezelezh an  dud". An arallelezh zo "ar pezh n'eo ket an unan", "er ster-se eo kentoc'h un darempred, ur c'heñver kentoc'h eget ur meizad ent strizh". Gouzout a ouezer ervat n'eo dieubus ar stourmadoù a zieubidigezh vroadel diazezet war an unvanelezh nemet betek ma teuont a-benn eus o zaol. Da c'houde, dre reol hervez ar bennaenn a zo o hini (difenn an unvanelezh eo kement ha lakaat an Heñvel a-us da bep tra), e teuont da vezañ gwaskus evit ar re Zisheñvel a zo o vevañ war o zachenn. N'eo ket lavaret, anat eo, ned aje ket  ur stourmad kaset war-raok en anv an arallelezh betek seurt mac'homerezh. Koulskoude a-enep-krenn ar bennaenn a arallelezh e vije.